Trogo

Trogo estas granda longforma ujo, en kiu oni donas manĝaĵojn (furaĝ-trogo) aŭ trinkaĵon (akvo-trogo) al bestoj. Originale ĝi estis el ligno, sed oni pretigis furaĝtrogojn ankaŭ el ŝtono, fero.
 Trogo estas ankaŭ speco de pelvo, uzata en diversaj akvomaŝinoj, por ekzemplo la trogoj de trogĉeno de akvorado, de dragŝipo, kaj tiurilate kongruas kun norio, aŭ laborista ujo, en kiu oni pretigas materialon, ekz-e gipsmorteron, gudron k.a. en konstruado.
 Trogo estas ankaŭ laborista ujo, ofte ligna, uzata de masonistoj por akvumi gipson aŭ alian pulvan materialon ne grandkvante.

Trogeto estas malgranda trogo, ekz. uzata por birdoj.

La erctrogo estas uzata por lavi erchavan sablon, rokaĵon ktp.

La staltrogo estas furaĝtrogo, establita en stalo, nomata ankaŭ rako, se ĝi estas kunaĵo el pluaraj specoj de metalaj aŭ lignaj stangoj.

 Vidu ankaŭ 

 Suntrogo
 Kripo

 Notoj 

Kategorio:Ujoj
Kategorio:Agrikulturo